Oreljēns Čuamenī
Oreljēns Džanī Čuamenī (franču: Aurélien Djani Tchouaméni; dzimis 2000. gada 27. janvārī) ir Francijas futbolists, spēlē pussarga pozīcijā, pārstāv Francijas futbola izlasi. Kopš 2022. gada Čuamenī pārstāv Spānijas La Liga komandu Real Madrid. Iepriekš spēlējis Francijas futbola 1. līgas komandās Bordeaux un Monaco. Francijas futbola izlases sastāvā debitējis 2021. gadā. Pārstāvējis izlasi 2022. gada FIFA Pasaules kausā un 2024. gada Eiropas čempionātā.